# STATUTS

da la

[num da la firma] ScRL

cun sedia a/en [domicil / chantun]

### Artitgel 1 – Firma e sedia

Sut il num

[num da la firma] ScRL

exista cun sedia a/en [domicil / chantun] e per ina durada betg determinada, ina societad cun responsabladad limitada tenor l'art. 772 ss. DO.

### Artitgel 2 – Intent

La societad ha l'intent da [intent].

La societad po fundar filialas e societads affiliadas a l'intern ed a l'extern dal pajais e sa participar ad autras interpresas sco er exequir tut las fatschentas che stattan en connex direct u indirect cun ses intent. La societad po acquistar, engrevgiar, vender ed administrar proprietad da bains immobigliars a l'intern ed a l'extern dal pajais. Ella po era far finanziaziuns per agen quint u per quint ester sco era dar garanzias e segirtads per societads affiliadas e per terzas persunas.

### Artitgel 3 – Chapital da basa e quotas da basa

Il chapital da basa importa CHF [import] ed è dividì en [dumber] quotas da basa a CHF [import].

### Artitgel 4 – Radunanza dals associads

L'organ suprem da la societad è la radunanza dals associads.

La radunanza dals associads elegia ils commembers da la gestiun.

### Artitgel 5 – Gestiun

La gestiun consista dad in u da plirs commembers.

Sche la societad ha plirs gestiunaris, sto la radunanza dals associads reglar il presidi.

La radunanza dals associads determinescha il gener dal dretg da signar dals gestiunaris.

Ils gestiunaris sco era terzas persunas che s'occupan da la gestiun dastgan exequir activitads che cuntrafan al scumond da concurrenza legal.

### Artitgel 6 – Post da revisiun

La radunanza dals associads elegia in post da revisiun tenor las pretensiuns dal Dretg d'obligaziuns e da la lescha federala davart la surveglianza da la revisiun.

Ella po renunziar a l'elecziun d'in post da revisiun, sche:

1. la societad n'è betg obligada a la revisiun ordinaria;
2. tut ils associads èn d'accord; e
3. la societad n'ha betg dapli che diesch plazzas cumplainas en la media annuala.

La renunzia vala era per ils onns sequents. Mintga associà ha però il dretg da pretender il pli tard 10 dis avant la radunanza dals associads ina revisiun restrenschida e l'elecziun d'in post da revisiun correspundent. La radunanza dals associads dastga en quel cas approvar il rapport ed il quint annual sco era concluder davart l'utilisaziun dal gudogn da bilantscha, oravant tut determinar la dividenda, pir cura ch'il rapport da revisiun è avant maun.

### Artitgel 7 – Onn da gestiun e contabilitad

L'onn da gestiun cumenza il 1. da schaner e finescha ils 31 da december.

Il quint annual, che consista dal quint economic, da la bilantscha e da l'annexa, è da cumpilar tenor las prescripziuns dal Dretg d'obligaziuns svizzer, oravant tut tenor ils art. 957 ss.

### Artitgel 8 – Communicaziuns e publicaziuns

Las communicaziuns da la gestiun als associads succedan en furma da brev u dad e-mail a las adressas registradas en il cudesch da quotas.

L'organ da publicaziun da la societad è il Fegl uffizial svizzer da commerzi.